stanford-oval/wikipedia huggingface dataset:
Yesterday I Heard the Rain
רשימת רצועות

| מס' | שם | משך |
| --- | --- | --- |
| 1. | Yesterday I Heard The Rain (Esta Tarde Vi Llover)  | 3:42 |
| 2. | Hi-Ho  | 4:42 |
| 3. | Hushabye Mountain  | 3:16 |
| 4. | Home Is The Place  | 2:44 |
| 5. | Love Is Here To Stay  | 2:43 |
| 6. | Get Happy  | 2:24 |
| 7. | Fool Of Fools  | 2:43 |
| 8. | I Only Have Eyes For You  | 2:36 |
| 9. | Sweet Georgie Fame  | 3:47 |
| 10. | Only The Young  | 3:12 |
| 11. | There Will Never Be Another You  | 1:54 |
| משך כולל: | משך כולל: | 33:49 |
הערות שוליים

↑  "allmusic.com". allmusic.com. נבדק ב-16 בנובמבר 2018. {{cite web}}:  (עזרה)
| טוני בנט |
| --- | --- | --- |
דיסקוגרפיה
| אלבומי אולפן | Because of You • Cloud 7 • Alone at Last with Tony Bennett • Tony • The Beat of My Heart • Long Ago and Far Away • In Person! • Strike Up the Band • Hometown, My Town • To My Wonderful One • Tony Sings for Two • Alone Together • Sings a String of Harold Arlen • My Heart Sings • I Left My Heart in San Francisco • I Wanna Be Around... • This Is All I Ask • The Many Moods of Tony • When Lights Are Low • Who Can I Turn To • If I Ruled the World: Songs for the Jet Set • The Movie Song Album • Tony Makes It Happen • For Once in My Life • Yesterday I Heard the Rain • Snowfall: The Tony Bennett Christmas Album • I've Gotta Be Me • Tony Sings the Great Hits of Today! • Tony Bennett's "Something" • Love Story • Summer of '42 • With Love • The Good Things in Life • Listen Easy • Life Is Beautiful • The Tony Bennett/Bill Evans Album • Tony Bennett Sings 10 Rodgers & Hart Songs • Tony Bennett Sings More Great Rodgers and Hart • Together Again • The Art of Excellence • Bennett/Berlin • Astoria: Portrait of the Artist • Perfectly Frank • Steppin' Out • Here's to the Ladies • Tony Bennett on Holiday • Tony Bennett: The Playground • Bennett Sings Ellington: Hot & Cool • Playin' with My Friends: Bennett Sings the Blues • A Wonderful World • Christmas With Tony Bennett and the London Symphony Orchestra • The Art of Romance • Duets: An American Classic • A Swingin' Christmas • Duets II • Viva Duets • Cheek to Cheek • The Silver Lining: The Songs of Jerome Kern • Love Is Here to Stay • Love for Sale] |  |
| סינגלים | "Because of You" • "Cold, Cold Heart" • "Blue Velvet" • "Here in My Heart" • "Rags to Riches" • "Stranger in Paradise" • "Close Your Eyes" • "Just in Time" • "One for My Baby (and One More for the Road)" • "In the Middle of an Island" • "Climb Ev'ry Mountain" • "I Left My Heart in San Francisco" • "I Wanna Be Around" • "The Good Life" • "This Is All I Ask" • "When Joanna Loved Me" • "A Taste of Honey" • "It's a Sin to Tell a Lie" • "If I Ruled the World" • "The Shadow of Your Smile" • "The Very Thought of You" • "For Once in My Life" • "MacArthur Park" • "(Where Do I Begin?) Love Story" • "Living Together, Growing Together" • "New York State of Mind" • "Just in Time" • "Body and Soul" • "The Lady Is a Tramp" • "Don't Get Around Much Anymore" • "Anything Goes" • "I Can't Give You Anything but Love, Baby" • "Nature Boy" • "Winter Wonderland" • "I Get a Kick Out of You" • "Love for Sale" |  |
| --- | --- |
בקרת זהויות :  MusicBrainz release group: 811d7ad7-01f5-4f11-82fd-33aaad52f0d0
אדריכלות הרנסאנס

| --- | --- |

טירת אמבואז, אמבואז, צרפת
 מידע כללי
 אזור גאוגרפי:  איטליה, צרפת
 טווח תאריכים:  המאה ה-15 והמאה ה-16
 מבנים עיקריים:  קתדרלת סנטה מריה דל פיורה, בזיליקת סן לורנצו, פאלאצו מדיצ'י-ריקארדי
 סגנון אדריכלות קודם:  אדריכלות גותית
 סגנון האדריכלות הבא:  מנייריזם
הסגנון של אדריכלות הרנסאנס נוצר בתחילת הרנסאנס במאה ה-15 ונמשך עד המאה ה-16, כשהחל להתפתח הסגנון המנייריסטי. למעשה, עד סוף המאה ה-19 המשיכו לבנות בצורה דומה בסגנון נאו-קלאסיציסטי. אדריכלות הרנסאנס החלה להתפתח בצפון איטליה ובעיקר סביב העיר פירנצה והתפתחה לשאר חלקי אירופה (ובמיוחד לצרפת). הסגנון ניסה לחזור לאדריכלות הקלאסית שלפני ימי הביניים שנשתכחה. החידוש של אדריכלות הרנסאנס הוא בתפיסה המתמטית של כללי המשקל הארכיטקטוני, תפיסת האדם את החלל ושליטתו בסוד הבניין.
הסגנון דוגל בהרמוניה בין חלקי הבניין למבנה כולו ולסביבתו כמו גם במרכזיותו של האדם. עיקר הסגנון מתאפיין באלמנטים שאפיינו את האדריכלות הרומית עם חידושים שנבעו מהתפתחות הטכנולוגיה ותפיסות תרבותיות וחברתיות של הרנסאנס. להבדיל מאלמוניותם של האדריכלים בימי הביניים באירופה, אדריכלי הרנסאנס היו אמנים בעלי שם שעסקו גם בתחומים נוספים כגון ציור, פיסול, הנדסה אזרחית וצבאית. החשובים שבהם הם: פיליפו ברונלסקי, לאונה בטיסטה אלברטי, דונטו ברמנטה, לאונרדו דה וינצ'י, אנדראה פלדיו, מיכלאנג'לו וברניני. אדריכלות הרנסאנס אינה רק אדריכלות של כנסיות כמו הסגנונות שקדמו לה. ניתן למצוא את הסגנון גם במבני ציבור אזרחיים שונים, ארמונות ואף וילות פרטיות של אצילי התקופה.
חזית הבזיליקה של סן פייטרו
אחד המבנים המפורסמים בסגנון הרנסאנס היא חזית הבזיליקה של סן פייטרו בקריית הוותיקן (הבזיליקה עצמה בנויה בסגנון הבארוק בעיקר). את המבנה עיצבו כמה מהאדריכלים הגדולים בהיסטוריה: מיכלאנג'לו עיצב את הבזיליקה של סן פייטרו לפי כנסייה של ברונלסקי ונפטר בגיל 92 במהלך הבנייה [דרוש מקור], את עבודתו המשיך האדריכל דונטו ברמנטה והאמן רפאל צייר את קירות הקפלה הסיסטינית.
התפתחות

עיקר אדריכלות הרנסאנס באיטליה הייתה מבוססת על אדריכלות רומא העתיקה, במיוחד בשטחי העיר רומא. אדריכלי הרנסאנס הסתכלו על אדריכלות רומא העתיקה דרך תבליטים שנמצאו על שערי ניצחון ועל ידי למידה של מאפיינים בשרידים העומדים בשטח. הבניינים התבססו על חישובים מתמטיים מרובים.
פיליפו ברונלסקי היה אדריכל הרנסאנס הראשון. הוא ערך מסע אל רומא ולמד את מאפייני סגנון האדריכלות הקלאסית. העבודה הגדולה ביותר שלו הייתה תכנון הכיפה של קתדרלת פירנצה, שבה הוא השתמש במאפיינים שלמד כמו הסדר האיוני והסדר הקורינתי.
לאונה בטיסטה אלברטי היה ממשיכו של ברונלסקי. הוא חלק איתו מאפיינים ואידאולוגיה משותפת, והיה לאיש אשכולות ברוח הרנסאנס. בנוסף שאב השראה מהאדריכלות של ויטרוביוס. הוא הקים מבנים מרובים שבפירנצה בסגנון החדש ובהם טמפיו מאלאטסטיאנו (Tempio Malatestiano) וכנסיית סנטה מריה נובלה. אפשר לראות זאת גם בכנסיית סנט אנדראה.
מאפייני הסגנון

שימוש בשפה החזותית של האדריכלות הקלאסית
שימוש בעמודים לפי הסדרים הקלאסיים
קשתות עגולות, וגמלונים נקיים
שימוש ברוטונדות
סימטריה מובהקת
הדגשת הקו האופקי של הבניין (לעומת הקו האנכי בגותיקה)
פרופורציות אנושיות.
גלריה

כנסיית סנטה מריה נובלה בפירנצה
וילה קפרה "לה רוטונדה", אנדראה פלדיו
ראו גם

הווילות הפלדיאניות בוונטו ואדריכלות פלדיאנית
הערות שוליים

1 2  Department of European Paintings, Architecture in Renaissance Italy, The Met’s Heilbrunn Timeline of Art History
| ערך זה הוא חלק מסדרת תולדות אדריכלות המערב |
| --- | --- | --- |
| אדריכלות בעת העתיקה | אדריכלות מצרים העתיקה |  |
| אדריכלות קלאסית | אדריכלות יוון העתיקה • אדריכלות רומית |  |
| אדריכלות ימי הביניים | אדריכלות ביזנטית • אדריכלות רומנסקית • אדריכלות נורמנית • אדריכלות גותית |  |
| אדריכלויות נוספות | אדריכלות הרנסאנס • אדריכלות הבארוק • אדריכלות נאו-קלאסית • התחייה הגותית • אדריכלות מודרנית • אדריכלות פוסט-מודרנית • אדריכלות עכשווית |  |
סגנונות באדריכלות • פורטל האדריכלות
| --- | --- |
בקרת זהויות :  BNE: XX529581  NDL: 00577384  NKC: ph125120
אולביה-טמפיו

| --- | --- |
סמל אולביה-טמפיוסמל אולביה-טמפיו

הארכיפלג איי מדלנה
 מדינה:  איטליה איטליה
 מחוז:  סרדיניה סרדיניה
 ערים בנפה:  26
 בירת הנפה:  אולביה 
 שטח:  3,397 קמ"ר
 תאריך נטישה:  4 בפברואר 2016 
 אוכלוסייה:  ‏
  ‑ בנפה:  160,368 (1 בינואר 2016)
 קואורדינטות:  40°53′59″N 9°16′46″E﻿ / ﻿40.899833333333°N 9.2795°E﻿ / 40.899833333333; 9.2795 
 אזור זמן:  UTC +1
 http://www.provincia.olbia-tempio.it/
  מפת מיקום  מפה מפורטת     לחצו כדי להקטין חזרה    לחצו להגדלה       נפת אולביה טמפיו tabBackground:;tabBorder:#aaa;defaultTab:0;
 
נפת אולביה-טמפיו (באיטלקית: Provincia di Olbia-Tempio; סרדו Provìntzia de Terranòa-Tèmpiu) הייתה נפה במחוז האוטונומי סרדיניה. בתחומיה 26 עיריות שבהן כ-160,000 תושבים (נכון ל-2015) עם שטח של 3,397 קמ"ר שהם 14.1% משטח המחוז.
הנפה כוללת שלושה אזורים:
האזור ההיסטורי "גאלורה" (Gallura) שהיה חלק מארבעת ה"ג'ודיקאטי" בתקופת ימי הביניים.
קוסטה זמראלדה (Costa Smeralda) - "חוף הבָּרֶקֶת" רצועת חוף בצפון-מזרחו של האי אשר זכתה לפיתוח בתור אתר תיירות משנת 1992. מרכזו של האזור הוא פורטו צ'רבו.
לה מדלנה (La Maddalena) ארכיפלג, קבוצת של שבעה איים, אף הוא בתהליך פיתוח לאזור נופש.
הערים המרכזיות הן: אולביה (Olbia‏) - 45,400 תושבים, טמפיו פאוסנה (Tempio Pausania‏) - 14,000 תושבים, "ארצ'אנה" (Arzachena‏) - 12,000 תושבים ולה מדלנה (La Maddalena‏) - 11,400 תושבים.
בצד השימוש בשפה האיטלקית רווחת בנפה שימוש בניב של השפה הקורסית אשר מכונה גלורזה (Gallurese) - התושבים של האזור: Sardinian logudorese.
באזורי התעשייה של הערים טמפיו פאוסנה וקלנגיאנוס מצויה מרבית תעשיית השעם של סרדיניה. ייצור השעם באי אינו גדול בהיקפו, ועומד על סך של 12,000 טון מתוך 300,000 טונות בעולם לשנה. ארצות הייצור העיקריות הן פורטוגל, צרפת וצפון אפריקה. עצי השעם גדלים גם באזורים נוספים באי וכן בצפון איטליה. העצים גדלים באופן טבעי ואין מטעים שניטעו בידי האדם. השיטה לכריתת קליפת הגזע נהוגה בסרדיניה מאז המאה ה-19 כאשר מטעי השעם התגלו על ידי הצרפתים והספרדים. מאז לא חל שינוי בשיטות העבודה. לאור המחיר הגבוה של הקליפות, השימוש בשעם מסרדיניה הוא רק לייצור פקקים לבקבוקים מובחרים ולמוצרים עדינים לקישוט הבית.
חומר הגלם המופק באי מספק רק שני שלישים מצרכי התעשייה המקומית. השאר מיובא מארצות ייצור אחרות של השעם. מלבד ייצור פקקים לבקבוקי המשקאות התעשייה התמחתה גם בבנית דגמים לייצור מוצרי הנעלה ופנלים לבנייה במקרים שדרוש בידוד איכותי. המחקר המדעי של השעם וחקר היישומים האפשרי מתבצע בתחנת הניסיונות בטמפיו פאוסניה בסרדיניה.
גלריית תמונות

פורטו צ'רבו
קאפו די טסטה
שעם גולמי
פס ייצור של שעם
הערות שוליים

1 2  אינדקס אוכלוסייה ב-2015, המכון הלאומי לסטטיסטיקה של איטליה.
↑
| --- | --- |
בקרת זהויות :  GND: 7756777-8  LCCN: n2011000881  MusicBrainz: 537f0b33-8f08-4537-9866-5821eeaa0d04  VIAF: 166533104   WorldCat (עם VIAF): 166533104
אדן גרה

| --- | --- |

 לידה:  13 בספטמבר 1863 פץ', הונגריה 
 פטירה:  9 בנובמבר 1939 (בגיל 76) בודפשט, ממלכת הונגריה 
 שם לידה:  Grünhut Ödön 
 מדינה:  הונגריה 
 מקום לימודים:  האוניברסיטה לטכנולוגיה ולכלכלה של בודפשט 
 שפות היצירה:  הונגרית, גרמנית 
 יצירות בולטות:  World lexicon of Tolnai 
 
אדן גרה (במקור גרינהוט-Grünhut, בהונגרית: Gerő Ödön; פץ', 14 בספטמבר 1863 – בודפשט, 9 בנובמבר 1939) היה מהנדס, סופר בתחום האמנות והסיפורת, עיתונאי יהודי-הונגרי.
ביוגרפיה

אדן גרינהוט נולד במשפחה יהודית כבנם של מיקלוש גרינהוט ושל ומריה בקן. הוא השלים את לימודיו התיכוניים וגם את לימודי ההנדסה באוניברסיטת בודפשט לטכנולוגיה ולכלכלה. הוא קיבל תואר בהנדסה, אך עד מהרה החליף את הקריירה ההנדסית שלו בעיתונאות. הוא עבד לראשונה עבור פשטי הירלפ (Pesti Hirlap), שמותיו הבדויים היו: Viharos, Mártha, Lakatos Endre. במשך תקופה קצרה הוא היה הרפרנט למוזיקה של "עיתון בודפשט", בעריכת אמיל אבראני ולאחר מכן, היה כתב של העיתון בשפה הגרמנית Neues Pester Journal. הוא כתב מאמרים תחת השם "אגו". ב-1891 הוזמן על ידי פרנץ פניבשי להיות עוזר העורך של "העיתון ההונגרי" שייסד. באותה שנה, יחד עם עשרה סופרים צעירים, הקים את כתב העת "חיים" (Élet), בו היה עמית במשך שש שנים, כל עוד העיתון היה קיים. שם כתב מאמרים בשם "אילונה ורגה". בכתב עת זה הוא הפך לחסיד של פרידריך ניטשה וקידם את רעיונותיו. משנת 1910 היה עורך העיתון היומי "עולם" (Világ), משנת 1912 היה עורך הלקסיקון העולמי של טולנאי, ומשנת 1919 היה עובד מערכת של פסטר לויד.
גרה השתתף בהקמת האגודה הספרותית היהודית-הונגרית. המחזאי הנורווגי הנריק איבסן ביקר בבודפשט בהזמנתו. הוא העלה לראשונה את הרעיון להקים בית ספר תיכון לבנות, מה שעורר מחלוקת.
כמספר, הוא היה אחד מכותבי הניתוחים; הוא פנה בעניין מיוחד לחיי החברה של בודפשט בסוף המאה ה-19. באמצעות עבודתו העיתונאית תרם להפצת רעיונות ליברליים. מאוחר יותר, מחקריו בתחום האמנויות היפות הסיחו את דעתו מהסיפורת, הוא כתב ביקורות ומחקרים בתחומי התיאטרון והאמנות. בביקורות ובמחקרים אלה נלחם למען קבלת זרמי אמנות מודרנית וקבוצות אמנות (כולל קבוצת השמונה). אשתו הייתה לאונטין הרמן.
עבודותיו

עיר הבירה שלי. מאמרים. בודפשט, 1891 (תחת השם הבדוי ויהארוש)
יחידים. סיפורים. בודפשט, 1895
מאמרים עבור "המילה החופשית". בודפשט, 1896
חייו, האמנות והיצירות של מיהאי זיצ'י. עם שמונה עשרה תמונות אינטרטקסטואליות וארבעים נספחים. מתנה של הפשטי נפלו. בודפשט, 1902 (יחד עם טיבאדר לאנדור (לובל) ואלק לונדס)
פינומהאזה. סיפורים, בודפשט, 1902
בודפשט. 1904 ("אורניום". האגודה המדעית ההונגרית. קריאות מדעיות פופולריות)
נשואה; הצולע. סיפורים קצרים, בודפשט, 1904 (ספרייה הונגרית)
בשני עולמות I – II. רוֹמן. בודפשט, 1905
ציירים הונגרים מודרניים. התפתחות הציור ההונגרי המודרני. בודפשט, 1906 באינטרנט (עם אלק לונדס)
יצירות מופת של ציור מהאוסף הקלאסי של המוזיאון לאמנות יפה (בודפשט). אדן גרה מתאר עבור המנויים של פשטי נפלו. בודפשט, 1907
ברטלאן סקיי. בודפשט, 1913
אדולף אגאי. השנתון של האגודה הספרותית היהודית-הונגרית, בודפשט, 1918
זיכרונות על ערכים יהודיים-הונגריים. בודפשט, 1933
על אמנות - על אמנים. בודפשט, 1939
מאתמול עד היום. התפתחות הציור ההונגרי מהישן לחדש. אלבום של ציור הונגרי. בודפשט.
לקריאה נוספת

יוז'ף סיניאי: חייהם ויצירותיהם של סופרים הונגרים. 1894
ינה פינטר: ההיסטוריה של הספרות ההונגרית: סיסטמטיזציה מדעית בודפשט, 1930–1941; כרך 7: התפתחות הסיפור הקצר והרומן / תת-פרק: מספרים.
Magyar életrajzi lexikon לקסיקון ביוגרפי הונגרי. עורכת ראשית אגנש קניירש.
לקסיקון יהודי הונגרי. 1929. עורך פטר אויווארי. אדן גרה
הערות שוליים

↑  A Belügyminisztérium 1883. évi 51874. sz. rendelete. Névváltoztatási kimutatások 1883. év 6. oldal 29. sor.
↑  "Születési bejegyzése a pécsi izraelita hitközség születési akv. 358/1863. folyószáma alatt".
↑  "Halotti bejegyzése a Budapest III. kerületi polgári halotti akv. 501/1939. folyószáma alatt".
↑  Gerő Ödön születésekor anyja családneve: Böken
| --- | --- |
בקרת זהויות :  ISNI: 0000 0001 0991 8510  LCCN: nb2009003687  VIAF: 78892727   WorldCat (עם VIAF): 78892727
אולבורג בולדספילקלוב

אולבורג בולדספילקלוב 1885 (בדנית: Aalborg BoldspilKlub af 1885; בתרגום חופשי: "מועדון הכדורגל אולבורג של 1885", בקיצור: Aalborg BK או AaB ) הוא מועדון כדורגל דני מהעיר אולבורג, המשחק בליגה הדנית השנייה.
המועדון הוקם בשנת 1885, ולזכותו ארבעה תוארי אליפות ושלושה גביעים. המועדון הגיע לגמר הגביע הדני 8 פעמים נוספות והוא השתתף בטורניר היבשתי היוקרתי, ליגת האלופות, 3 פעמים. בשנת 2014 זכה המועדון לראשונה בתולדותיו בדאבל.
בשנת 1995 הפכה אולבורג לקבוצה הדנית הראשונה שהשתתפה בשלב הבתים של ליגת האלופות, כאשר היא קיבלה מקום בגלל שדינמו קייב הודחה מהטורניר לאחר משחק אחד, בעבור עונש שקיבלה על ניסיון למכירת משחקים. אולבורג העפילה לליגת האלופות לעונת 2008/2009.
את עונת 2022/2023 סיימה אולבורג במקום האחרון בליגת העל הדנית ונשרה לליגה השנייה.
תארים והישגים > תארים

אליפות דנמרק:
זכיות (4): 1994/1995, 1998/1999, 2007/2008, 2013/2014
הגביע הדני:
זכיות (3) : 1966, 1970, 2014
סגנויות (9): 1966/1967, 1986/1987, 1990/1991, 1992/1993, 1998/1999, 1999/2000, 2003/2004, 2008/2009, 2019/2020
הסופרקאפ הדני:
זכיות (3): 1995, 1999, 2004
תארים והישגים > הישגים באירופה

ליגת האלופות:
שלב הבתים (2): 2005/2006, 2008/2009
סיבוב שלישי (1): 1999/2000
הליגה האירופית:
סיבוב שני (1): 2009/2010
גביע אופ"א:
שמינית גמר (1): 2008/2009
שלב הבתים (1): 2007/2008
סיבוב ראשון (3): 1993/1994, 1999/2000, 2004/2005
גביע אירופה למחזיקות גביע:
סיבוב ראשון (3): 1966/1967, 1970/1971, 1987/1988
החזית הצפונית של האנרגי נורג ארנה, אצטדיונה הביתי של אולבורג, 2008.
אולבורי

| --- | --- |

מראה העיר
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 שפה רשמית:  אנגלית
 תאריך ייסוד:  1839
 שטח:  5.801   קמ"ר
 גובה:  165 מטרים
 אוכלוסייה:  ‏
  ‑ בעיר:  53,677 (10 באוגוסט 2021)
 קואורדינטות:  36°4′50″S 146°54′57″E﻿ / ﻿36.08056°S 146.91583°E﻿ / -36.08056; 146.91583
 אזור זמן:  UTC +10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןאולבורי(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןאולבורי(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן אולבורי(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן אולבורי  he tabBackground:;tabBorder:#aaa;defaultTab:0;
אולבורי (באנגלית: Albury) היא עיר במדינת ניו סאות' ויילס שבאוסטרליה. העיר שוכנת על הגדה הצפונית של נהר מארי, המפריד בינה לבין עיר האחות שלה וודונגה שבוויקטוריה. שתי הערים יחדיו מהוות אזור אורבני שאוכלוסייתו מונה יותר מ-80,000 תושבים. אוכלוסיית אולבורי עצמה מנתה 45,627 תושבים במפקד 2011. העיר שוכנת במרחק של 462 ק"מ מהעיר סידני ו-259 מבירת ויקטוריה מלבורן.
היסטוריה

האזור היה מיושב על ידי בני עם הווירדג'ורי (Wiradjuri) האבוריג'יני. משלחת המחקר בראשותם של האמילטון יום (Hamilton Hume) וויליאם הובל (William Hovell) סקרה את האזור לראשונה בנובמבר 1824 וציינה את המקום בתור נקודת חצייה של נהר המארי. הם קראו לנהר בשם נהר יום והמשיכו בדרכם דרומה. ב-1829 גילה את חלקו התחתון של הנהר צ'ארלס סטרט (Charles Sturt) במקום התחברותו לנהר מורומבידג'י (Murrumbidgee) ולא העלה על דעתו שזה אותו הנהר וקרא לו נהר מארי. שני השמות המשיכו להתקיים במקביל כמה שנים וכיום הנהר נקרא מארי. מקום החצייה שסומן על ידי יום והובל היה פופולרי ובקיץ ניתן היה לחצות שם את הנהר באופן רגלי.
היישוב עצמו הוקם ב-1839 ונקרא על שם כפר הנושא שם דומה השוכן במחוז קנט שבאנגליה. ב-1847 היו ביישוב שני מבני ציבור, בקתות מגורים רבות, תחנת משטרה ונפחיה. ב-1844 הוצבה רפסודת עץ על גדת הנהר כדי לסייע בחצייתו. סניף הדואר נפתח ב-1843.
עם הפרדתה של ויקטוריה מניו סאות' ויילס ב-1851, מצאה עצמה אולבורי כעיירת ספר. עם התפתחות הסחר עם מלבורן נבנה הגשר הראשון ב-1860. העיירה שמשה כעמדת מכס בין שתי המושבות. אוכלוסיית העיירה החלה לגדול עקב גל של מהגרים גרמנים שעסקו בגידול גפנים ליין. בשנות השבעים הוקמו בעיר מפעל לחמאה, טחנת קמח, יקבים ומפעל לייצור סיידר ומשקאות קלים. ב-1888 נפתח באלבורי בית הספר הראשון. ב-1881 קושרה אולבורי לסידני באמצעות מסילת ברזל.
הערות שוליים

↑  "Map of Albury".
↑  האזור האורבני של אולבורי-וודונגה במפקד 2011
↑  אולבורי במפקד 2011
↑  "PLACE NAMES.". The Australian Women's Weekly (1932–1982) (1932–1982: National Library of Australia). 13 May 1964. p. 61.
| --- | --- |
בקרת זהויות :  NLI: 987007567175305171  GND: 5032086-5  LCCN: n85046919  MusicBrainz: a1fcd6e4-5520-49f1-b8b2-d4d9b68e7166  VIAF: 156447812   WorldCat (עם VIAF): 156447812
Yes stars Next

|  פרטי הערוץ |
| --- | --- |
 מדינה:  ישראל
 קטגוריה:  דרמה   קומדיה
 תאריך השקה:  3 בינואר 2010
 תאריך סגירה:  15 בנובמבר 2011
 שפה:  עברית   אנגלית
 פורמט תמונה:  HDTV
 זמינות
 yes:  15
 
yes stars Next היה ערוץ בחברת הלווין yes בשנים 2010 - 2011, הערוץ פנה לרוב לבני נוער ושודרו בו רוב סדרות המקור והרכש של yes.
היסטוריה

בשנת 2009, עם השקת שירות ה-VOD של yes והוספת איכות ה-HD, חברת הלווין שינתה את הערוצים והשיקה את ערוץ yes stars Next בתור ערוץ הסדרות הראשי של החברה, הפונה לבני נוער. הערוץ החליף את הערוץ yes stars ישראלי.
yes Next VOD

|  פרטי הערוץ |
| --- | --- |
 מדינה:  ישראל
 תאריך השקה:  15 בנובמבר 2011
 תאריך סגירה:  ינואר 2018
 זמינות
 yes:  VOD
 
לאחר סגירת הערוץ בשנת 2011, תוכני הערוץ היו זמינים בספריית הערוץ ב-yesVOD. ספריית Next הייתה בתשלום עד לינואר 2018, בעקבות מיתוג מחדש של חברת yes. עקב מיתוג מחדש של חברת yes, תוכני הספרייה חולקו הספריות השונות וזמינות לצפייה בחינם.
yes Next VOD > תוכני הספרייה

השיר שלנו
דני הוליווד
שמש
אהבה מעבר לפינה
אדומות
חיי כלב
15 דקות
הקומדי סטור
החמישייה הקאמרית
Shelter (שיר של פורטר רובינסון ומדיאון)

Shelter הוא שיר של הדי ג'ייז המוזיקאים פורטר רובינסון האמריקאי ומדיאון הצרפתי.
רקע

לפני שהחלו את הקריירה המוזיקלית שלהם, פורטר רובינסון ומדיאון הכירו לראשונה בפורום אינטרנטי של מוזיקה כשהיו בני 14 ו-12, בהתאמה. כשדיבר על עברם המשותף רובינסון הצהיר כי בזמן שנפגשו, "לשנינו לא היה אפילו טיפה של קריירה מוזיקלית באותו שלב כמובן, והיינו סוג של יריבים. שנינו היינו ילדים צעירים שיצרו מוזיקה בפורום הזה, אז התחרנו אחד בשני."
"Shelter" מייצג את שיתוף הפעולה המוזיקלי היחיד של רובינסון ומדיאון. מדיאון ציין פעם אחת כי "גם פורטר וגם אני התחלנו לעבוד עם אנשים באופן אישי כמה שיותר שהתחלנו ליצור את האלבומים שלנו. . . . הכוונה שלנו הייתה ליצור מוזיקה שתשקף את החברות שלנו". רובינסון ומדיאון הצהירו שהם לא מתכננים להמשיך ליצור ביחד עוד שירים מעבר ל"Shelter".
הפצה

השיר יצא והועלה לערוץ היוטיוב של מדיאון ב-11 באוגוסט 2016. השיר שוחרר בארצות הברית בקולומביה רקורדס ו-popcultur כהורדה דיגיטלית, ובספוטיפיי, דיזר, אפל מיוזיק, Google Play ו-SoundCloud. "
קליפ

ב-14 באוקטובר 2016, הודיע רובינסון בחשבון הטוויטר שלו שהוא בילה למעלה משנה בשיתוף פעולה עם אולפן האנימציה A-1 Pictures בקליפ עבור "Shelter". הקליפ פורסם ב-18 באוקטובר 2016, בערוץ היוטיוב של פורטר רובינסון, בשיתוף עם קראנצ'ירול. רובינסון פנה במקור ל-A-1 Pictures כדי ליצור את Shelter כי זה הסטודיו שיצר את "Anohana", סדרה שהוא הרגיש שתואמת את הדברים אליהם הוא נקשר כאמן. מבוסס על סיפור מקורי שנכתב על ידי רובינסון, הקליפ הוא בפורמט של סרט קצר.
הסרט עוקב אחר רין בן ה-17 (מדובבת על ידי סאצ'יקה מיסאווה) שחיה לבד בתוך סימולציה עתידנית של. היא שולטת בסימולציה באמצעות טאבלט עליו היא יכולה לצייר סצנות ואירועים שנוצרים לאחר מכן מסביבה. היא ממשיכה כך במשך שנים רבות, וחיה חיים שלווים אך בודדים. בשלב מסוים היא חווה לפניה סצנות שהיא לא יצרה ומורכבים מהזכרונות שלה. כילדה בת 10 המתגוררת בטוקיו. באמצעות סדרה של סרטוני חדשות ותמונות, מתגלה כי עצם חללי בגודל ירח נמצא במסלול התנגשות עם כדור הארץ. אביה של רין, שיגרו שדואג לה, בונה חללית של נוסע יחיד עם תמיכת חיים לרין כדי שהיא תוכל להימלט. הוא גם מוחק ממוחה כל זיכרון שלו או של כדור הארץ ובמקום זאת יוצר אותם בתוכנה וכותב לה מכתב ממנו שיגיע אליה בהמשך חייה. רגע לפני שהכוכב מתנגש בכדור הארץ, הוא מחבר אותה לסימולציה ומשגר את הספינה הנושאת אותה לחלל, שם היא הייתה בשבע השנים האחרונות.
ביקורת

מיוזיק טיימס קבע במאמר כי "'Shelter" הוא מה שמעריצים של שני האמנים קיוו לו. הוא מצליח להפגיש את הצלילים של שני האמנים".
הערות שוליים

↑  The Guardian mistakenly quotes Robinson as being two years younger than Madeon.
1 2  Ceccarelli, Katey (17 באפריל 2017). "Goodbye "Shelter": a conversation with Porter Robinson". Earmilk. Earmilk Media. נבדק ב-27 באפריל 2017. {{cite web}}:  (עזרה)
↑  "Porter Robinson and Madeon Release New Song "Shelter," Announce Joint Tour: Listen | Pitchfork". pitchfork.com. 11 באוגוסט 2016. נבדק ב-2016-08-12. {{cite web}}:  (עזרה)
↑  Bein, Kat (14 באוקטובר 2016). "Porter Robinson Teases 'Shelter' Anime". Billboard. נבדק ב-19 באוקטובר 2016. {{cite news}}:  (עזרה)
↑  Morrissy, Kim (24 באוקטובר 2016). "FEATURE: Found in Translation - Three Things You Didn't Know About "SHELTER"". Crunchyroll. נבדק ב-7 בפברואר 2020. {{cite web}}:  (עזרה)
↑  Green, Scott (15 באוקטובר 2016). "Porter Robinson And A-1 Pictures Team Up On "Shelter"". Crunchyroll. נבדק ב-19 באוקטובר 2016. {{cite news}}:  (עזרה)
↑  Porter Robinson's SHELTER: Behind The Scenes with Crunchyroll. 2016-10-20. אורכב מ-המקור ב-2021-12-19.
↑  Bein, Kat (18 באוקטובר 2016). "Porter Robinson & Madeon Team With A-1 Pictures, Crunchyroll on 6-Minute 'Shelter' Anime". Billboard. נבדק ב-19 באוקטובר 2016. {{cite news}}:  (עזרה)
↑  "Porter Robinson, Madeon Release Collaboration 'Shelter,' Announce Joint Live Tour". 2016-08-11. נבדק ב-2016-08-12.
| --- | --- |
בקרת זהויות :  MusicBrainz release group: 42008d52-e522-4e30-bf22-1c5b335aef6a  MusicBrainz work: 90bceb72-5765-4548-8897-9c166303a54d 
פריים מתוך הקליפ, המתאר את הדמות הראשית שלו, רין, בתוך עולמה המדומה
אדמירל משנה

אדמירל משנה היא דרגת קצין דגל בכיר בחיל הים, שוות ערך למייג'ור גנרל וסגן מרשל אוויר ומעל לזו של קומודור וקפטן, אך מתחת לזו של תת אדמירל.
מקורו של המונח בימי השייטות הימיות ויכול להתחקות אחר מקורותיו לצי המלכותי. לכל שייטת של הצי הוצב כראשה אדמירל, אשר פיקד מכלי השיט המרכזי וניהל את פעילות השייטת. האדמירל בתורו ייעזר בסגן אדמירל, שפיקד על הספינות המובילות שנשאו את עיקר הקרב. בחלק האחורי של השייטת פיקד אדמירל שלישי על הספינות הנותרות, ומכיוון שקטע זה נחשב לסכנה הפחותה ביותר, האדמירל שפיקד עליה היה בדרך כלל הזוטר ביותר. זה המשיך לעידן המודרני, עם אדמירל משנה (אחורי) האדמירליות הזוטרה ביותר בקרב ציים רבים.
ברוב הציים האירופיים, הדרגה המקבילה נקראת קונטר-אדמירל.
אוסטרליה

הצי המלכותי האוסטרלי שומר על דרגת אדמירל משנה; עיין בדרגות הכוחות המזוינים של אוסטרליה. הקיצור הוא RADM‏.
מאז אמצע שנות ה-90, סמלו של אדמירל משנה של הצי המלכותי האוסטרלי הוא כתר אדוארד הקדוש מעל חרב ושרביט מוצלבים, מעל שני כוכבי כסף, מעל המילה "אוסטרליה". בדומה לגרסה של הצי המלכותי, החרב היא קטלס ימי מסורתי. לכוכבים יש שמונה נקודות, בניגוד לארבעת כוכבי מסדר האמבט המחודדים המשמשים את הצבא (שלרוב מכונים "פיפס"). לפני 1995, הכותפת של RAN הייתה זהה לכותפת של הצי המלכותי. הכותפת של הצי המלכותי השתנתה שוב ב-2001, והכותפת האוסטרלית והבריטית זהים כעת למעט המילה "אוסטרליה".
אדמירל משנה רובין ווקר AM, RAN הפכה לאדמירלית הראשונה בצי המלכותי האוסטרלי כאשר מונתה למנתחת-ראשית של כוחות ההגנה של אוסטרליה ב-16 בדצמבר 2011.